### Resumé

Ejendommens ejer har søgt om tilladelse til at nedrive bebyggelse på [adresse] 250, herunder den bevaringsværdige bolig.

Boligen er i [adresse] udpeget til høj bevaringsværdi på 3. Ønsket om nedrivning skal i offentlig høring i 4 - 6 uger.

### Sagsfremstilling

![Oversigtskort](data:image/jpeg;base64...)

*Figur 1: Ejendommen Ribe Landevej 250 / Ilderkærvej 3, 7100 Vejle.*

[adresse] 250 og Ilderkærvej 3 er én stor samlet ejendom, der tidligere har fungeret som et gartneri m.v. på [adresse], med tilhørende bolig på [adresse] 250.

På [adresse] 250 er bygningerne bevaringsudpeget:

Bygning 1 (Bolig):  Bevaringsværdi 3

Bygning 2:             Bevaringsværdi 6

Bygning 3:             Bevaringsværdi 7

Boligen og bygning nr. 3 er i meget dårlig stand, mens Bygning nr. 6 er i en stand der stadig er mulig at bevare.

Størstedelen af bygningerne fra gartneriets tid er i meget dårlig stand og ønskes fjernet for at rydde grunden mest muligt for nedslidt bebyggelse.

![Foto af [adresse]:image/jpeg;base64...)

*Figur 2: Boligen ønskes nedrevet, mens bygningen der ses bagved ønskes bevaret.*

*Foto: Alex Bach*

**Fremtidigt byggeri**

Vejle Kommune er i dialog med ejendommens ejer om ønsket om fremtidigt byggeri på ejendommen.

Grundet nærheden til [adresse] ønsker ejer at opføre en ny bolig i en afstand til vejen nærmere beliggende ved den eksisterende bygning på adressen [adresse]Det betyder, at arealet nær [adresse] friholdes for ny bebyggelse. Den nye bolig placeres med respekt for det bevaringsværdige landskab, og så den bliver meget lidt synlig fra [adresse].

Det ønskede projekt for nyt byggeri er vedhæftet som bilag.

**Bevaringsværdige bygninger generelt**

I 1999 fik [adresse] udarbejdet et kommuneatlas, hvori der blev sat fokus på de arkitektoniske og kulturhistoriske værdier i kommunen.
Bygninger opført før 1940 blev vurderet til at have en bevaringsværdi på 1 - 9. Karaktererne 1 – 3 regnes for høj værdi.

Vurderingen af bevaringsværdierne bygger på et helhedsudtryk af bygningens kvalitet og tilstand. Bevaringsværdierne er fastlagt ved en gennemgang af bygningernes ydre, og er derfor ikke et udtryk for bygningens brugsværdi.

Bevaringsværdierne er ikke revurderet siden 1999.
[adresse] 2017-2029 har optaget alle bygninger, udpeget i [adresse] med en bevaringsværdi på 1 - 4, som bevaringsværdige.

Det betyder, at denne nedrivningsproces kun omhandler den gamle bolig, Bygning nr. 1, der har bevaringsværdi 3.

**Lov om bygningsfredning**

Ifølge lov om bygningsfredning må der ikke gives tilladelse til nedrivning af en bevaringsværdig bygning, der er optaget i kommuneplanen, før nedrivningsønsket har været i offentlig høring.

Hvis kommunen ikke ønsker at give lov til nedrivning, skal den nedlægge et forbud mod nedrivningen efter planlovens § 14. Hvis kommunen vælger at nedlægge forbud mod nedrivning, er den forpligtet til inden for et år at offentliggøre et lokalplanforslag for ejendommen, der indeholder bevarende bestemmelser for bygningen.

**Høring**
Ønsket om nedrivningstilladelse skal i offentlig høring i en periode på 4-6 uger, ifølge Lov om bygningsfredning. Inden den offentlige høring, indhentes udtalelse fra VejleMuseerne.
Efter den offentlige høring orienteres Teknisk Udvalg om eventuelle indkomne indsigelser, inden der tages stilling til nedrivningstilladelsen.

**Udtalelse fra [adresse]**

[adresse] udtaler:

*"Der er tale om en kuturhistorisk perle, som desværre tydeligt er i en dårlig tilstand. Det oprindeligt meget karakteristiske beboelseshus har i en kulturhistorisk sammenhæng haft en endnu større værdi sammen med resten af bygningsmassen fra handelsgartneriet (drivhuse, kedelbygning mm.)*

*De centrale bygninger er opført i 1912, hvilket er i starten af handelsgartneriernes glansperiode i provinsen.*
*Som enkeltstående element er beboelseshuset ikke helt så interessant, som i sammenhængen med de øvrige bygninger. Det er tydeligt, at man virkelig har villet bygge noget, som skilte sig ud, men midlerne har næppe været til at bruge de bedste materialer og husets proportioner svarer ikke helt til de arkitekturens ambitioner.*
*De senere års ændringer af tag, vinduer og vindfang har gjort, at bygningens kvaliteter er forringet betydeligt.*
*Rent teknisk er tilstanden åbenlyst dårlig.*
*VejleMuseerne beklager, at bygningens kvaliteter er forringede og at den kulturhistoriske sammenhæng med de øvrige bygninger (delvis ruiner) på ejendommen næppe står til at redde."*

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget beslutter, at ønsket om nedrivning offentliggøres i 4 uger.

### Beslutning

Godkendt.